Document ID: /roh_data/filtered/Billingualer_Corpus_interleaved-de-rm.jsonl.gz/1313

This is a text translated from German to Rumantsch Grischun.
"Passins": Neuer Lese- und Schreiblehrgang in Rumantsch Grischun erschienen

23 Gemeinden im Val Müstair, in Mittelbünden und in der Surselva haben im Rahmen des Projektes "Rumantsch Grischun in der Schule" beschlossen, als Pioniere ab Schuljahr 2007/08 die romanische Standardsprache an ihren Schulen einzuführen. Der Start erfolgt am 20. August 2007 in den ersten Primarklassen. Dazu ist als Lese- und Schreiblehrgang das neue Lehrmittel "Passins" erarbeitet worden.

Das Erziehungsdepartement des Kantons Graubünden konnte für die Erarbeitung der Lesefibel "Passins" mit Giancarlo Conrad, Giusep Caduff, Telgia Juon und Giuliana Mall kompetente Lehrmittelautorinnen und -autoren gewinnen. Durch ihre Herkunft wurde auch der Bezug zu den bisherigen romanischen Lesefibeln in den Idiomen und zu den verschiedenen Sprachregionen sichergestellt. Wie bei modernen Lehrmitteln üblich, beschränkt sich auch "Passins" nicht auf ein Element, sondern bietet den Lehrpersonen sowie den Schülerinnen und Schülern mit dem Buch, drei Arbeitsheften, einem Wörterbüchlein, einem Schreibheft, der Anlauttabelle sowie einer CD-ROM mit Kopiervorlagen eine Vielzahl von Lern- und Arbeitsmaterialien an. Kernstück ist das durchgehend vierfarbige Buch, welches einen Leselehrgang zur Laut- und Buchstabenanalyse (82 Seiten) und im Anschluss einen Textteil zu verschiedenen Sachthemen (42 Seiten) umfasst. Bei diesem Leselehrgang werden die Kinder von Anfang an mit Ganzwörtern und Satzteilen (Namen, Titel, etc.) konfrontiert, deren Wortbild sie sich einprägen und deren Bedeutung sie aufgrund der Illustrationen und einzelner Buchstabenkenntnisse erfassen können. Daneben werden die einzelnen Laute nach der Anlautmethode systematisch eingeführt. Ausgangspunkt ist dabei der Anlaut eines Merkwortes (A wie Ananas, G wie Gummi etc.). Jeder Laut wird in der Regel auf einer Doppelseite in der Fibel und auf drei Seiten in den Arbeitsheften behandelt. Eine wichtige Funktion nehmen in der Fibel die Illustrationen (Annalis Vieli, Rhäzüns, und andere Künstler), Kinderzeichnungen und Fotos ein. Die Inhalte des Leselehrganges und des Textteiles greifen Sachthemen aus der Erlebniswelt der Kinder auf. Neben Inhalten, die in jedem Erstleselehrgang zu finden sind, bietet die Fibel jedoch auch Texte, die das Bewusstsein der Kinder für ihre rätoromanische Identität wecken und fördern sollen.

Gremium: Erziehungs-, Kultur- und Umweltschutzdepartement

Quelle: dt Erziehungs-, Kultur- und Umweltschutzdepartement

Data: 07.08.2007

"Passins": Il nov med d'instrucziun per emprender a leger ed a scriver en rumantsch grischun è cumparì

En il rom dal project "rumantsch grischun en scola" han 23 vischnancas en la Val Müstair, en il Grischun central ed en la Surselva decis d'introducir en lur scolas davent da l'onn da scola 2007/08 sco piunieras la lingua da standard rumantsch grischun. La partenza vegn fatga ils 20 d'avust 2007 en las emprimas classas primaras. Per quest intent è vegnì elavurà il nov med d'instrucziun "Passins" per emprender a leger ed a scriver.

Cun Giancarlo Conrad, cun Giusep Caduff, cun Telgia Juon e cun Giuliana Mall ha il departament d'educaziun dal chantun Grischun pudì engaschar auturas ed auturs da meds d'instrucziun fitg cumpetents per l'elavuraziun da la fibla "Passins". Tras lur origin èn vegnidas garantidas er la relaziun tar las fiblas rumantschas dals idioms d'enfin ussa e la relaziun tar las differentas regiuns linguisticas. Sco ch'igl è usità per meds d'instrucziun moderns na sa restrenscha "Passins" betg mo ad in element, mabain porscha a las persunas d'instrucziun sco er a las scolaras ed als scolars numerusas materialias d'emprender e da lavurar e quai cun il cudesch, cun trais carnets da lavur, cun in cudeschet da pleds, cun in carnet da scriver, cun la tabella da suns inizials sco er cun ina CD-ROM cun models per copiar. L'element central è il cudesch ch'è senza excepziun en quatter colurs. El cumpiglia in curs introductiv per emprender a leger che gida ad analisar suns e bustabs (82 paginas) ed alura ina part da text davart divers temas reals (42 paginas). En quest med d'instrucziun per emprender a leger vegnan ils uffants confruntads a partir dal cumenzament cun pleds entirs e cun parts da la frasa (nums, titels e.u.v.), dals quals els pon imprimer il maletg dal pled e dals quals els pon chapir la significaziun cun agid da las illustraziuns e cun l'enconuschientscha da singuls bustabs. Ultra da quai vegnan il singuls suns introducids sistematicamain tenor la metoda da suns inizials. Il punct da partenza è il sun inizial d'in pled da memoria (a sco ananas, g sco gumma e.u.v.). Per regla vegn mintga sun tractà sin ina pagina dubla en la fibla e sin trais paginas en ils carnets da lavur. Las illustraziuns (d'Annalis Vieli, Razén, sco er d'autras artistas e d'auters artists), ils dissegns d'uffants e las fotografias han ina funcziun impurtanta en la fibla. Ils cuntegns dal curs introductiv per emprender a leger e da la part da texts tractan temas reals or dal mund d'experientschas dals uffants. Ultra dals cuntegns ch'ins chatta en mintga curs introductiv per emprender a leger, porscha la fibla dentant er text che duain svegliar e promover la schientscha dals uffants per lur identitad rumantscha.

Gremi: departament d'educaziun, cultura e protecziun da l'ambient

Funtauna: rg departament d'educaziun, cultura e protecziun da l'ambient

Data: 07.08.2007